CELEX: 62018CA0519
Language: da
Date: 2019-12-12 00:00:00
Title: Sag C-519/18: Domstolens dom (Femte Afdeling) af 12. december 2019 – TB mod Bevándorlási és Menekültügyi Hivatal (anmodning om præjudiciel afgørelse fra Fővárosi Közigazgatási és Munkaügyi Bíróság – Ungarn) (Præjudiciel forelæggelse – indvandringspolitik – ret til familiesammenføring – direktiv 2003/86/EF – artikel 10, stk. 2 – fakultativ bestemmelse – betingelser for udøvelse af retten til familiesammenføring – en flygtnings familiemedlem, der ikke er omfattet af artikel 4 – begrebet »person, der forsørges«)

17.2.2020   
            
            
               DA
            
            
               Den Europæiske Unions Tidende
            
            
               C 54/7
            
         
      Domstolens dom (Femte Afdeling) af 12. december 2019 – TB mod Bevándorlási és Menekültügyi Hivatal (anmodning om præjudiciel afgørelse fra Fővárosi Közigazgatási és Munkaügyi Bíróság – Ungarn)
      (Sag C-519/18) (1)
      
      (Præjudiciel forelæggelse - indvandringspolitik - ret til familiesammenføring - direktiv 2003/86/EF - artikel 10, stk. 2 - fakultativ bestemmelse - betingelser for udøvelse af retten til familiesammenføring - en flygtnings familiemedlem, der ikke er omfattet af artikel 4 - begrebet »person, der forsørges«)
      (2020/C 54/09)
      Processprog: ungarsk
      
         Den forelæggende ret
      
      Fővárosi Közigazgatási és Munkaügyi Bíróság
      
         Parter i hovedsagen
      
      
         Sagsøger: TB
      
         Sagsøgt: Bevándorlási és Menekültügyi Hivatal
      
         Konklusion
      
      Artikel 10, stk. 2, i Rådets direktiv 2003/86/EF af 22. september 2003 om ret til familiesammenføring skal fortolkes således, at bestemmelsen ikke er til hinder for, at en medlemsstat kun tillader familiesammenføring af en flygtnings søster, hvis denne af helbredsgrunde ikke er i stand til at forsørge sig selv, for så vidt som:
      
                  —
               
               
                  den nævnte manglende evne for det første skal vurderes under hensyntagen til den særlige situation, som flygtninge befinder sig i, og på grundlag af en individuel vurdering, der tager hensyn til samtlige relevante forhold, og
               
            
                  —
               
               
                  det under hensyntagen til den særlige situation, som flygtninge befinder sig i, og på grundlag af en individuel vurdering, der tager hensyn til samtlige relevante forhold, for det andet fastslås, at den pågældende persons materielle støtte faktisk sikres af flygtningen, eller at flygtningen forekommer at være det familiemedlem, der har størst mulighed for at sikre den krævede materielle støtte.
               
            
         (1)  EUT C 436 af 3.12.2018.